# name
Conjunt Castral de Mur (c. 966–1200). Història, Arquitectura i Art

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2013-2014, Tutora: Rosa Terés i Tomàs

# metadata.dc.description.abstract[].value
Aquest treball presenta un estudi monogràfic sobre el conjunt casteller de Mur
(Pallars Jussà) a partir d’un exhaustiu estat de la qüestió. Per tal d’assolir els nostres
objectius, hem realitzat una revisió acurada de la totalitat de la bibliografia i hem fet un
comentari rigorós sobre els aspectes històrics i artístics del monument. Aproximant-nos
a l’objecte d’estudi des d’un vessant cronològic, cal dir que hem analitzat totes les
èpoques entre la gènesi, que tingué lloc al segle X, fins a la construcció del claustre de la
canònica regular, que fou realitzat a començaments del segle XIII. Fent això, hem
observat que el castell de Mur, construït pels comtes de Pallars Jussà entre finals del
segle X i el 1050, aproximadament, és el millor arquetip de la tipologia de «castell
roquer» a Catalunya. Pel que fa a la canònica regular agustiniana, que fou fundada a la
segona meitat del segle XI pel fill dels comtes, Pere Ramon, ja esmentats, posseeix una
església representativa de l’arquitectura romànica d’ascendència llombarda. Per a
finalitzar la magnum opus, es realitzà un programa mural complet, amb un contingut
religiós i simbòlic, que és observat com un exemple d’alta qualitat en el panorama
artístic català. A més a més, podem observar que es realitzà un modest claustre amb
capitells esculpits, llurs models tipològics, estilístics i iconogràfics podrien trobar-se en els tallers pirinencs de mitjan segle XII.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Conjunt Castral de Mur (c. 966–1200). Història, Arquitectura i Art